хумор за Щастие
Един мързеливец се оженил за дъщерята на бизнесмен. Месец след сватбата, тъстът привикал зетя да поговорят насаме:
- Откакто се омъжи за теб, Сиси сияе от щастие! Затова, ще ти направя царски подарък! Прехвърлям ти половината си бизнес! Обаче, искам от утре да идваш във фабриката и да изучиш тънкостите на производството!
Ленивецът изпуфтял:
- Оффф... знаеш ли, не ми се ходи във фабриката! Там е шумно, мръсно, задушно...
Другият с мъка прикрил раздразнението си:
- Добре, тогава! Ще работиш в офиса! Ще следиш дали документацията е изрядна, ще назначаваш нови служители...
Зетят простенал:
- Оффф... знаеш ли, не ми се ходи в офиса! Ще затъна до шия в бумащина! Ще се превърна в канцеларски плъх!
Тогава бизнесменът избухнал:
- Не мога да повярвам! Прехвърлих ти половината дял от процъфтяващ бизнес! А ти, вместо да ми благодариш - не проявяваш никаква съпричастност!
Мързеливецът простенал:
- Оффф... добре, бе! Ще ти продам моя дял! Само ме остави на мира!